
           Nr.23/57/2003

AVIZ

asupra proiectului de Lege privind aprobarea Ordonanţei de urgenţă a Guvernului nr.190/2002 pentru modificarea şi completarea Ordonanţei de urgenţă a Guvernului nr.170/2001 privind atenuarea impactului social ca urmare a procesului de reorganizare a sectorului producţiei de apărare



În conformitate cu prevederile art.89 şi 107 din Regulamentul Camerei Deputaţilor, Comisia pentru industrii şi servicii a fost sesizată, spre dezbatere şi avizare, în procedură de urgenţă, cu proiectul de Lege privind aprobarea Ordonanţei de urgenţă a Guvernului nr.190/2002 pentru modificarea şi completarea Ordonanţei de urgenţă a Guvernului nr.170/2001 privind atenuarea impactului social ca urmare a procesului de reorganizare a sectorului producţiei de apărare, trimis cu adresa nr.79 din 17 februarie 2003, înregistrat sub nr.23/57 din 18 februarie 2003.



Potrivit prevederilor art.60 din Regulamentul Camerei Deputaţilor, comisia a dezbătut proiectul de lege menţionat mai sus în şedinţa din 25 februarie 2003.



Membrii comisiei au examinat ordonanţa supusă aprobării, expunerea de motive, avizul favorabil al Consiliului Legislativ nr.1574/7.12.2002, avizul favorabil al Consiliului Economic şi Social nr.3190 din 11.12.2002 şi punctele de vedere ale Ministerului Industriei şi Resurselor şi Ministerului Muncii şi Solidarităţii Sociale.



În urma dezbaterilor, cu unanimitate de voturi, s-a hotărât avizarea favorabilă a proiectului de lege în forma adoptată de Senat în şedinţa din 6 februarie2003.



În raport de obiectul şi conţinutul său, proiectul de lege face parte din categoria legilor ordinare.

                    PREŞEDINTE,                                           SECRETAR,

                      István Antal                                             Cristian Buzea

Expert, 

Silvia Vlăsceanu

